Ipoh

Ipoh adolah ibu kota nagara bagian Perak di Malaysia. Koordinat geografisnyo adolah 4,60° Lintang Utara, 101,07° Bujua Timur. Kota ko barado dakek jo sungai Kinta, sabalah utara labiah-kurang 180 km (110 mil) dari kota Kuala Lumpur jo 123 km (76 mil) dari sabalah Tenggara kota George Town, ibu kota Pulau Pinang.

Awanyo anyo kampuang, Ipoh bakambang sacaro pasek pado era 1880-an satalah panamuan gadang tambang timah di area sakita sinan. Pado taun 1895, kota iko lah jadi kota tagadang kaduo dalam Pasakutuan Nagari Malayu, nan tadiri dari Selangor, Nagari Sambilan jo Pahang. Ipoh batagak sabagai sabuah kota mandiri pado taun 1988. Namun, sairiang jo panurunan pasadioan timah sarato marosotnyo arago timah pado taun 1970-an, mambuek kota iko muloi baabaikan jo batinggaan.

Dalam babarapo taun ka balakang, katanaran Ipoh sabagai salah satu tujua wisata muloi maningkek, nan didukuang jo kabaradoan bangunan arsitektur basajarah era Panjajahan Inggirih nan masiah elok tarawat. Kota iko tanamo juo jo wisata kuliner sarato alamnyo nan rancak, sarupo bukik jo gua batu kapua nan ado biaro (vihara) Buddha nan dibangun di dalamnyo. Salain dari tu, Ipoh tanamo juo sabagai salah satu kota tabarasiah di Malaysia.

Aktris tanamo Michelle Yeoh adolah kalahiaran Ipoh.

Rujuakan

Pautan lua

 Situs web rasmi Ipoh Tourism Board
Situs web Ipoh City Guide

Kategori:Malaysia
Kategori:Kota di Malaysia